Sankt Pölten

Sankt Pölten (keskbaieri: St. Pödn), enamasti lühendatud ametlikuks nimeks St. Pölten, on Alam-Austria liidumaa pealinn ja suurim linn Kirde-Austrias. Sankt Pölten on linn, millel on oma põhikiri (ehk Statutarstadt) ja seetõttu on see Mostviertelis nii vald kui ka ringkond.

Linn asub Traiseni jõe ääres ning paikneb Alpidest põhja pool ja Wachaust lõunas. See on osa Mostviertelist, mis on Alam-Austria edelapiirkond.

See on Austria suuruselt üheksas linn, mis asub 66,4 km kaugusel Viini keskusest Innere Stadtist.

 Linnajaod 

Sankt Pölten jaguneb järgmisteks linnajagudeks: Altmannsdorf, Dörfl Ochsenburgiss, Eggendorf, Ganzendorf, Hafing, Harland, Hart, Kreisberg, Matzersdorf, Mühlgang, Nadelbach, Oberradlberg, Oberwagram, Oberzwischenbrunn, Ochsenburg, Pengersdorf, Pottenbrunn, Pummersdorf, Ragelsdorf, Ratzersdorf Traiseni ääres, Reitzersdorf, Schwadorf, Spratzern, Sankt Georgen Steinfeldes, Sankt Pölten, Stattersdorf, Steinfeld, Teufelhof, Unterradlberg, Unterwagram, Unterzwischenbrunn, Viehofen, Völtendorf, Waitzendorf, Wasserburg, Weitern, Wetzersdorf, Windpassing, Witzendorf, Wolfenberg, Wörth ja Zwerndorf.

 Transport 

Linna pearaudteejaam St. Pölten Hauptbahnhof asub otse ÖBB Lääneraudtee ääres ning on ka Leobersdorfi raudtee, Mariazellerbahni, Tullni viiva regionaalraudtee ja Kremsi suunduva regionaalraudtee lõpp-peatus. See asub Westautobahni A1 ja Kremsi kiirtee S33 ristumiskohas ning seda läbib Viini maantee B1. Sankt Pölten on Wieselbusi bussiliinide liiklussõlm, mis tagab radiaalühenduse pealinna ja Alam-Austria erinevate piirkondade vahel.

 Linnas 

Aastatel 1911–1976 töötas Sankt Pöltenis trammiliin. Tänapäeval töötab linnas regulaarsete ajavahemike järel 11 bussiliinist koosnev võrk. Igal suvel ühendab tasuta turismirong kesklinnas iidseid linnaosi valitsuspiirkonnaga.

 Ajalugu 

pisi|St. Pölteni ümbruskond 19. sajandi keskel

Linna vanim osa on ehitatud iidse Rooma linna Ælium Cetiumi kohale, mis eksisteeris 2.-4. sajandil. 799. aastal, Karolingide ajal kandis see nime Treisma. Sankt Pölten sai linnaks alles 1050. aastal ja ametlikult 1169. aastal. Kuni 1494. aastani kuulus Sankt Pölten Passau diötseesi ja läks seejärel riigi omandisse. Benediktlaste klooster asutati 791. aastal. See klooster oli pühitsetud pühale Hippolytusele. 1081. aastal võõrustas paik augustiinlaste Chorherrenit ja 1784. aastal suleti nende Kollegiatsstift. Alates 1785. aastast on selles hoones asunud Sankt Pölteni toomkirik. 19. sajandi kolmandal veerandil ühendati Viin raudteedega. Sankt Pöltenit läbis näitena Idaekspressi liin, mis kulges läbi Baierimaa läänes Pariisini. Linn asendas Viini Alam-Austria pealinnana Alam-Austria parlamendi resolutsiooniga 10. juulist 1986. Alam-Austria valitsus asub Sankt Pöltenis 1997. aastast.

Nimi Sankt Pölten on tuletatud Rooma Hippolytuse nimest. Linn nimetati ümber Sankt Hippolytiks, seejärel Sankt Polytiks ja lõpuks Sankt Pölteniks.


 Majandus 

2001. aasta 15. mai seisuga töötas linna 2711 ettevõttes 40 041 inimest. Nendest ettevõtetest 23 on suurettevõtted, millest igaühes töötab üle 200 töötaja.

 Meedia 

Mitmed meediaettevõtted asuvad Sankt Pöltenis. Need on "@cetera", kirjandus-kultuuriajakiri; "City-Flyer", linna kultuuripakkumisi kirjeldav veebiajakiri, mis ilmub paberkandjal kord kuus; "Campus Radio", rakenduskõrgkooli raadiojaam; Alam-Austrias leviv raadiojaam "HiT FM"; "LetHereBeRock", online noorteajakiri alternatiivse roki valdkonnast; NÖN, Alam-Austria ajaleht; Austria Rahvusringhääling Alam-Austriale; ja kohalik telekanal "P3tv".

 Suurettevõtted 

Suurimad Sankt Pöltenis asuvad ettevõtted on mööblitootja Leiner, paberitootja Salzer ja pereettevõte Voith.

 Avalikud rajatised 
 Haridusasutused 

 Bundesgymnasium ja Bundesrealgymnasium Sankt Pölten (rahvagümnaasium)
 Lasteaia pedagoogika ja sotsiaalpedagoogika avalik haridusasutus
 Avalik majanduskool ja majandusakadeemia
 Bundesreal- und Bundesoberstufenrealgymnasium (BORG) Schulring (avalik kõrgetasemeline gümnaasium)
 Sankt Pölteni rakenduskõrgkool (valdkonnad: arvutisimulatsioon, meediahaldus, sotsiaaltöö, telekommunikatsioon ja meedia)
 Riiklik kõrgharidusasutus majanduse erialadele ja kool sotsiaalvaldkonna kutsealadele
 Avalik tehnikakõrgkool ja laboratoorium koos rakenduskõrgkooliga masinaehituseks (valdkonnad: EDP ja korraldus, elektroonika, elektrotehnika, masinaehitus, majandustehnika)
 Uus Disaini Ülikool (sisearhitektuur ja graafiline disain)
 Alam-Austria liidumaa akadeemia
 Filosoofilis-teoloogiline ülikool
 Rahvaülikool
 Alam-Austria majandusarengu instituut (WIFI)

 Vaba aja veetmise ja sportimispaigad 


Ujuda saab Aquacitys (siseujula), Sankt Pölteni väliujulas ja Ratzersdorfi järves (suplustiik, kus on nudistide rand, rannavõrkpall ja minigolf). Treeninguteks on City-Treff - Pueblo, Lifeline, Reebok ja Seepark. Lisaks on linnas

 Ameerika jalgpalliklubi Sankt Pölten Invaders
 Sulgpalliklubi
 Golfiklubi Sankt Pölten
 Keegel vabaajapargis Megafun
 Minigolf Tennis-Allroundi keskuses
 Mudellennukite lennujaam BSV VOITH
 Ratsaklubi Sankt Pölten-Wagram
 Schützenkompagnie eralasketiir
 Rulapark
 Purilennuklubi Sankt Pölten

Sankt Pöltenis asub Alam-Austria riikliku spordikooli põhibaas.

 Tennis 

Iga aasta maikuu kolmandal nädalal toimub Sankt Pöltenis ATP turniir. Seal on mitu kohalikku tennisestaadionit, sealhulgas Arena im Aufeld, tennisekeskus Allround, kohaliku jääspordiliidu 1872 tenniseväljakud, Sankt Georgeni väljakud, Ratzersdorfi tiigi väljakud, Alam-Austria riikliku spordikooli väljakud ja vabaajapargi Megafun väljakud.

 Sõpruslinnad 

pisi|Linna logo

  Altoona, Ameerika Ühendriigid
  Brno, Tšehhi
  Clichy, Prantsusmaa
  Heidenheim, Saksamaa
  Kurashiki, Jaapan
  Nyíregyháza, Ungari
  Wuhan, Hiina

 Kultuur ja huviobjektid 


 Teatrid 

 Alam-Austria liidumaa teater
 Bühne im Hof
 Festspielhaus St. Pölten

 Muuseumid 

 Sankt Pölteni diötseesi muuseum
 Museum im Hof
 Alam-Austria liidumaa muuseum
 Alam-Austria kaasaegse kunsti dokumentatsiooniinstituut
 Eramuuseum "Wilhelmsburgi kaunistused ja nõud"
 Sankt Pölteni linnamuuseum

 Muud 

 Repertuaariteater Cinema Paradiso
 Endine sünagoog
 Klangturm (torn), linna maamärk
 Stadtsäle (avalik ürituste saal)
 Noorte kultuurisaal frei.raum
 VAZ (Veranstaltungszentrum, ürituste keskus)
 Drunter & Drüber (≈"vussis"; "higgledy-piggledy"; "topsy-turvy"), pubi kesklinnas
 Tonkünstleri orkester
 Alam-Austria ärikeskus
 Apotheke zum goldenen Löwen (apteek 1545. aastast), linna vanim pood, kuulus barokkfassaad

 Regulaarsed üritused 

 ATP tenniseturniir
 Kino toomkirikus (Film am Dom)
 Pealinna festival
 Rahvusvaheline kultuuri- ja filmifestival
 Parlamendifestival
 Sankt Pölteni festivalinädalad "Klangweile"
 Sankt Pölteni Höfefest
 FM4 Frequency Festival
 Pro Golf Touri turniir

 Tuntud inimesi 

 Martin Fiala, helilooja
 Jörg Demus, (1928–2019), pianist
 Walter Graf (1903–1982), muusikateadlane
 Alfred Gusenbauer, (* 1960), poliitik ja endine Austria kantsler
 Andreas Lattner, arvutiteadlane
 Erwin Leder, (* 1951), näitleja ("Das Boot", "Teispoolsus")
 Karl Österreicher (1923–1995), dirigent, muusikapedagoog
 Julius Raab, (1891–1964), konservatiivne poliitik, Austria kantsler 1953–1961
 Mario Ranieri, DJ ja produtsent
 Bernhard Wicki, näitleja ja lavastaja
 Lolita, laulja ja näitleja
 Dom Manuel, Portugali infant, kuningas João V noorem vend, elas 1730. aastatel mõnda aega Sankt Pöltenis
 Oliver Stummvoll, modell
 The Clairvoyants, mustkunstnik-mentalist duo
 Heinrich Maier (väga oluline vastupanuvõitleja Natsi-Saksamaa vastu), käis seal gümnaasiumis

Vaata ka
 Sankt Pölteni piiskopkond

 Viited 

Välislingid

 Linna koduleht

Kategooria:Austria linnad
Kategooria:Alam-Austria liidumaa vallad